
1. [bookmark: page1]CHARAKTERISTIKA PREDMETU

V predmete informatika sa prelínajú dve zložky. Jedna zložka je zameraná na získanie konkrétnych skúseností a zručností pri práci s počítačom i aplikáciami – na prácu s digitálnymi technológiami. Druhá zložka je zameraná na budovanie základov informatiky. Hlavne na riešenie problémov pomocou počítačov. 

Prvá zložka tvorí základ vyučovania informatiky v rámci primárneho vzdelávania a z väčšej časti sa prelína i celým nižším stredným vzdelávaním. Skúsenosti získané praktickou činnosťou v tejto oblasti sú potom dobrým predpokladom pre zvládnutie druhej zložky, ktorá má dominantné postavenie pri výučbe informatiky na strednej škole. 
Zároveň sa však druhá zložka objavuje už i v primárnom vzdelávaní, aj keď iba vo veľmi jednoduchej forme. Informatika zároveň pripravuje žiakov na to, aby korektne využívali takto nadobudnuté zručnosti a poznatky i v iných predmetoch.


2. [bookmark: page2]CIELE PREDMETU

Cieľom vyučovania informatiky je sprístupniť základné pojmy a techniky používané pri práci s údajmi a pri tvorbe algoritmov a výpočtových procesov. Podobne ako matematika aj informatika v spojení s informačnými technológiami vytvára platformu pre  všetky ďalšie predmety. V predmete informatika je potrebné dôkladnejšie sa zamerať na štúdium základných univerzálnych pojmov, ktoré prekračujú súčasné technológie. Dostupné technológie majú poskytnúť vyučovaniu informatiky široký priestor na motiváciu a praktické projekty.

Žiaci:
· Uvažujú o informáciách a rôznych reprezentáciách, používajú vhodné nástroje na ich spracovanie, 
· uvažujú o algoritmoch, hľadajú a nachádzajú algoritmické riešenia problémov, vytvárajú návody, programy podľa daných pravidiel, 
· logicky uvažujú, argumentujú, hodnotia, konajú zdôvodnené rozhodnutia, 
· poznajú princípy softvéru a hardvéru a využívajú ich pri riešení informatických problémov, 
· komunikujú a spolupracujú prostredníctvom digitálnych technológií, získavajú informácie na webe, 
· poznajú, ako informatika ovplyvnila spoločnosť, 
· rozumejú rizikám na internete, dokážu sa im brániť a riešiť problémy, ktoré sa vyskytnú 
· rešpektujú intelektuálneho vlastníctvo.
3. [bookmark: page3]TEMATICKÉ CELKY, OBSAHOVÝ ŠTANDARD, VÝKONOVÝ ŠTANDARD

Reprezentácia a nástroje: 15 h 

Pojmy: snímka, prezentácia, rozmiestnenie, pozadie, prechod medzi snímkami, tabuľka, riadok, stĺpec, bunka, adresa bunky, postupnosť, tabuľka (v zmysle frekvenčná, kódovacia, slovník, mriežka. 

Vlastnosti a vzťahy: obrázok ako štvorcová mriežka, priehľadnosť, obrázok v rastri, animácia ako postupnosť obrázkov, dĺžka trvania (dĺžka zobrazenia obrázkov na obrazovke), slovo ako skupina písmen, veta ako skupina slov, odsek ako skupina viet, medzery a oddeľovače, obrázok a text, formátovanie textu, písmo + typ, veľkosť, hrúbka a farba písma (t. j. zvýraznenia), zarovnanie odseku, obrázok ako súčasť textu, skryté značky ako súčasť textového dokumentu, obrázok ako súčasť textu, vplyv skrytých znakov na štruktúru aj výsledný vzhľad textu, znaky ako písmená, číslice, špeciálne znaky a symboly, text a hypertext (napr. na internete, v encyklopédii), snímky a ich poradie – prezentácia, tabuľka, riadok, stĺpec, bunka, adresa bunky, vzťahy medzi jednotlivými typmi informácie (grafika, text, čísla, zvuk), poradie objektov a ich pozícia v postupnosti, význam postupnosti, pozícia objektov v tabuľke, predchodca, nasledovník, sused, význam tabuľky.

Procesy: zapisovanie a vyhľadávanie v jednoduchej štruktúre, zostavovanie štruktúry.

Žiak na konci 6. ročníka základnej školy vie/dokáže: 
· použiť konkrétne nástroje editora na tvorbu a úpravu obrázkov a animácií, 
· hľadať, odhaľovať a opraviť chyby pri úprave obrázkov aj animácií, 
· kombinovať rôzne typy zdrojov grafiky,
· skúmať nové nástroje v konkrétnom editore,
· voliť vhodný nástroj na prácu s textom, 
· posudzovať vplyv formátovacích nástrojov a skrytých znakov na výsledný text a operácie s textom, 
· používať konkrétne nástroje editora na tvorbu a úpravu prezentácií, 
· skúmať nové nástroje v konkrétnom editore,
· používať konkrétne nástroje na prácu s tabuľkami,
· kódovať informáciu podľa pokynov do konkrétnej reprezentácie, 
· dekódovať informáciu z jednoduchých reprezentácii, 
· získavať informácie rôznych typov pomocou konkrétnych nástrojov (napr. skenovaním, odfotením, nahraním zvuku, videa, ...), 
· organizovať informácie do štruktúr – vytvárať a manipulovať so štruktúrami, ktoré obsahujú údaje a jednoduché vzťahy (tabuľky, grafy, postupnosti obrázkov, čísel, ...), 
· interpretovať údaje zo štruktúr – vyvodiť existujúce vzťahy zo zadaných údajov v štruktúre, prerozprávať informácie uložené v štruktúre vlastnými slovami.

Komunikácia a spolupráca: 3 h 

Pojmy: príloha, adresár
Procesy: dodržiavanie netikety, preposlanie e-mailu, priloženie prílohy, odoslanie e-mailu viacerým adresátom naraz

Žiak na konci 6. ročníka základnej školy vie/dokáže: 
· získavať informácie z webových stránok a použiť ich vo svojich produktoch (rešpektuje autorské práva), 
· posúdiť účel webovej stránky,
· získať z konkrétneho zdroja požadované výstupy, prostredníctvom presne zadaných inštrukcií, 
· vyhľadávať rôzne typy informácií na webe,
· pripojiť prílohu správy, zobraziť prijatú prílohu prostredníctvom konkrétneho e-mailového nástroja, 
· zhodnotiť správnosť e-mailovej adresy

Algoritmické riešenie problémov: 6 h 

Pojmy: príkaz, parameter príkazu, postupnosť príkazov 
Vlastnosti a vzťahy: platí – neplatí, a/alebo/nie (neformálne), chybný zápis, konštrukcie jazyka ako postupnosti príkazov, ako súvisia príkazy, poradie príkazov a výsledok, pravidlá jazyka pre zostavenie sekvencie príkazov, ako súvisí počet opakovaní s výsledkom, jazyk – vykonanie programu, chyba v postupnosti príkazov (zlý príkaz, chýbajúci príkaz, vymenený príkaz alebo príkaz navyše), riešenie, ktoré lepšie spĺňa stanovené kritérium v zadanom probléme 
Procesy: vyhodnotenie postupnosti príkazov, úprava sekvencie príkazov, krokovanie 

Žiak na konci 6. ročníka základnej školy vie/dokáže: 
· uvažovať o obmedzeniach, ktoré súvisia s riešením úlohy, 
· uvažovať o hraničných prípadoch (na úrovni cyklov), 
· vybrať prvky alebo možnosti podľa pravdivosti tvrdenia, 
· popísať vzťahy medzi informáciami vlastnými slovami, 
· uvádzať kontra príklad, v ktorom niečo neplatí, nefunguje, 
· uvažovať o rôznych riešeniach,
· použiť jazyk na popis riešenia problému – aplikovať pravidlá, konštrukcie jazyka,
· aplikovať pravidlá konštrukcie jazyka pre zostavenie postupnosti príkazov,
· interpretovať postupnosť príkazov,
· hľadať chybu v postupnosti príkazov a opraviť ju,
· rozpoznať, aká časť algoritmu sa má vykonať pred, počas a po skončení cyklu, 
· riešiť problémy, ktoré vyžadujú známy počet opakovaní,
· zapísať riešenie problému s cyklom pomocou jazyka, 
· interpretovať algoritmy s cyklami,
· krokovať riešenie, simulovať činnosť vykonávateľa,
· interpretovať návod, v ktorom je chyba, 
· diskutovať a argumentovať o správnosti riešenia (svojho aj cudzieho), 
· porovnať riešenia konkrétneho problému od rôznych žiakov z hľadiska dĺžky výsledku, trvania, veľkosti kódu/zápisu, 
· doplniť, dokončiť, modifikovať rozpracované riešenie, 
· navrhnúť vylepšenie riešenia.

Softvér a hardvér: 6 h 

Pojmy: sieť.
Vlastnosti a vzťahy: v súbore je uložený nejaký obsah, rôzne typy súborov pre rôzne typy informácií (súbor s obrázkom, súbor s textom, súbor s tabuľkou), odpadkový kôš, schránka ako miesto na krátkodobé uchovávanie alebo prenášanie údajov, programy spracovávajú údaje a pomáhajú nám riešiť problémy (program ako nástroj na kreslenie, písanie, počítanie, evidovanie údajov, ktorý vie pracovať iba s určitými typmi údajov, určitými typmi súborov), klávesnica, myš a obrazovka ako zariadenia na komunikáciu s počítačom, pamäťové zariadenia (napr. CD, HD, USB kľúč) ako médiá/zariadenia na prenos a uchovanie informácií, lokálne súbory vo vlastnom počítači a súbory na sieti, sieťovom disku, cesta (adresa) ako zápis, ktorý identifikuje počítač, počítačová sieť ako prepojenie počítačov a zariadení, internet ako celosvetová počítačová sieť, vírus ako škodlivý softvér, špehovanie ako nepovolená aktivita softvéru alebo webových stránok.
Procesy: používanie školského vzdelávacieho softvéru, práca s digitálnou učebnicou a encyklopédiou, sťahovanie a posielanie súborov.

Žiak na konci 6. ročníka základnej školy vie/dokáže: 
· Orientovať sa v konkrétnej štruktúre priečinkov, 
· použiť nástroj na manipuláciu so súbormi a priečinkami, 
· pracovať s pamäťovými zariadeniami
· použiť nástroje na zdieľanie (kopírovanie, prenášanie) súborov v rámci počítačovej siete, 
· ukladať súbory do svojho počítača z internetu, zo sieťového disku, 
· nahrávať súbory na sieťový disk, 
· rozlíšiť e–mailovú a webovú adresu

Informačná spoločnosť: 3 h 

Vlastnosti a vzťahy: vírus ako škodlivý softvér, dôveryhodnosť získaných informácií, riziká na internete a sociálnych sieťach, digitálne technológie okolo nás, digitálne technológie ako nástroje pre výpočet, komunikáciu, navigáciu, doma, v škole, v práci rodičov, v obchode, digitálne technológie a hry, film, hudba, používania softvéru a informácií (texty, obrázky, hudba, filmy, ...).

Procesy: šírenie počítačových vírusov a spamov, bezpečné a etické správanie sa na internete.

Žiak na konci 6. ročníka základnej školy vie/dokáže: 
· aplikovať pravidlá pre zabezpečenie údajov, aplikácii (aj e-mailu) proti neoprávnenému použitiu, 
·  diskutovať  o dôveryhodnosti informácií na webe.


4. PRIEREZOVÉ TÉMY

Environmentálna výchova (ENV), Multikultúrna výchova (MUV), Osobnostný a sociálny rozvoj (OSR), Výchova k manželstvu a rodičovstvu (VMR), Mediálna výchova (MEV), Ochrana života a zdravia (OŽZ), Finančná gramotnosť (FIG). (Školský vzdelávací program 2018/2019 (2.6 Prierezové témy).


5. METÓDY A FORMY PRÁCE – STRATÉGIE VYUČOVANIA

Na vyučovacích hodinách informatiky budeme využívať tieto vyučovacie metódy:

a) Výkladovo-ilustratívna metóda: (metóda osvojovania poznatkov hotovým informovaním) Učiteľ pri tejto metóde oznamuje žiakom hotovú informáciu, špeciálne vybrané poznatky, organizuje prijímanie informácie žiakmi, ukazuje vzory činností, v ktorých sa tieto poznatky aplikujú v praxi. Žiaci informáciu prijímajú, dostávajú ju do vedomia a fixujú v pamäti.

b) Reproduktívna metóda: (metóda osvojovania skúseností zo spôsobov činnosti napodobovaním). Učiteľ pri reproduktívnej metóde organizuje systém cvičení na reprodukovanie činností, ktoré sú žiakom známe a pochopené prostredníctvom výkladovo-informatívnej metódy. Žiaci reprodukujú uvedenú činnosť. Časté  opakovanie  spôsobov činností in umožňuje nielen  aplikovať, ale aj prehlbovať vedomosti, sčasti ich rozširovať, a tým súčasne zaisťovať ich trvalé osvojenie. Táto metóda sa realizuje formou systému cvičení.

c) Tradičné vyučovanie: je charakterizované hlavne tým, že na vyučovacích hodinách sa využíva predovšetkým výkladovo-ilustratívna a reproduktívna metóda. Obidve metódy zaisťujú osvojovanie hotových poznatkov a skúseností z realizácie známych spôsobov činností. Prvé dve metódy výučby zaisťujú prípravu mladej generácie pre reprodukciu, a tým aj uchovávanie nahromadenej kultúry. Nemôžu však naučiť tvorivej činnosti. To je možné len v problémovom vyučovaní.

d) Problémové vyučovanie: využíva predovšetkým metódy problémového výkladu.

e) Výskumná metóda: metóda heuristická a výskumná. Učiteľ systematicky zapája žiakov do procesov hľadania a nachádzania riešenia problémov, vďaka čomu sa žiaci učia nadobúdať nové poznatky samostatne, používať už osvojené vedomosti a získavajú skúsenosti z tvorivej činnosti. Systém výučby s uzavretým cyklom v koncepcii tvorivo-humanistickej výchovy, má charakter problémového vyučovania osvojovania skúseností z tvorivej činnosti samostatným riešením problému).Pre úplné osvojenie skúseností z tvorivej činnosti a súčasne aj osvojenie poznatkov a skúseností na tretej úrovni slúži výskumná metóda. Učiteľ vytyčuje problém, ale riešenie spočíva na žiakovi. Žiaci samostatne skúmajú. Výsledkom efektívnej aplikácie výskumnej metódy je samostatnosť žiakov pri skúmaní a riešení najskôr ďalších, neskôr zložitejších problémov. Pri riešení nových problémových úloh sa žiak najprv zoznamuje s myšlienkou, princípom činnosti.

Vyučovacie metódy budeme uplatňovať v týchto formách výučby:

E-learningová forma: (elektronická forma štúdia) Táto metóda využíva samostatné učenie sa vlastným tempom a spôsobom v závislostí od schopností samostatnej aktivity jednotlivca. Vychádza z anglo-saského modelu vyučovania a zahŕňa samostatné učenie sa jednotlivca skúmaním a bádaním pri plnení zadaných úloh. Táto forma má možnosti využitia pri domácej príprave žiaka ako aj na hodinách na základe čoho je možná okamžitá diagnostika pochopenia poznatkov.

Metodické formy výučby: sú priamym prejavom danej metódy pri osvojovaní obsahu výučby. Ide tu o metodické usporiadanie obsahu výučby do účelnej formy. Podľa vonkajších znakov spôsobov práce učiteľa a žiakov možno metodické formy rozdeliť do skupín:

a) výkladové formy (rozprávanie, objasňovanie, opis)
b) dialogické formy (rozhovor, diskusia)
c) demonštračné formy, demonštrácia experimentu, postupu činnosti - ukážky riešenia úloh,
d) zostavenia plánu, ukážky predmetov, javov, zobrazení
e) formy samostatnej práce žiakov, samostatné štúdium, pokus, diskusia medzi žiakmi,
f) experimentálne a teoretické cvičenie, písomné a grafické práce, riešenie testu, príprava
g) referátu, počítačovej prezentácie.


6. HODNOTENIE PREDMETU

Na konci každého klasifikačného obdobia sú žiaci na vysvedčení hodnotení klasifikačným stupňom podľa platnej klasifikačnej stupnice – výborný, chválitebný, dobrý, dostatočný, nedostatočný (Metodický pokyn č. 22/2011 č. 2011-3121/12824-4-921 na hodnotenie žiakov základnej školy a Príloha č. 2 k metodickému pokynu č. 22/2011 – Zásady hodnotenia žiaka so zdravotným znevýhodnením začleneného v základnej škole).

1. Pri klasifikácii výsledkov v informatike sa v súlade s požiadavkami učebných osnov a	vzdelávacích štandardov hodnotí: 
0. schopnosť žiaka posudzovať správnosť použitých postupov a v prípade potreby aj nástrojov informačných a komunikačných technológií pri riešení rôznych úloh, schopnosť argumentovať a diskutovať o kvalite a efektívnosti rôznych postupov,
0. schopnosť správne navrhnúť postup riešenia danej úlohy poskladaním z menších úloh, zovšeobecňovaním iných postupov, analógiou, modifikáciou, kontrolou správnosti riešenia, nachádzaním a opravou chýb,
0. schopnosť riešiť konkrétne situácie pomocou známych postupov a metód, demonštrovať použitie princípov a pravidiel na riešenie úloh, na vyhľadávanie a usporiadanie informácií, prezentovať informácie a poznatky,
0. porozumenie požadovaných pojmov, princípov a zručností, schopnosť ich vysvetliť, ilustrovať, zdôvodniť, uviesť príklad, interpretovať, prezentovať najmä pomocou zodpovedajúcich nástrojov informačných a komunikačných technológií,
0. schopnosť riešiť úlohy a prezentovať informácie samostatne ale aj v skupine žiakov.

1. Výsledná klasifikácia v predmete informatika zahŕňa nasledovné formy a metódy	overovania požiadaviek na vedomosti a zručnosti žiakov:
1. písomné – didaktické testy (vstupné, výstupné),
1. praktické – projekty (podľa zadanej témy), praktické cvičenia,
1. ústne – ústne prezentovanie osvojených poznatkov, pri ktorom sa kladie dôraz nielen na kvalitu osvojenia, ale aj na spôsob ich prezentácie v logických súvislostiach a ich aplikáciou v praktických súvislostiach.
1. Výchovno-vzdelávacie výsledky žiaka sa v informatike klasifikujú podľa nasledovných	kritérií:
a)	súhrnné hodnotenie, ktoré sa odvíja od základného učiva definovaného v obsahovom a výkonovom štandarde; výsledná klasifikácia závisí od miery jeho zvládnutia a hodnotí sa podľa kritérií vnútroškolskej stupnice,
b)	hodnotenie projektov a praktických cvičení, ktoré preverujú schopnosť žiaka uplatňovať    získané vedomosti a zručnosti pri riešení konkrétnych úloh.
Pri  projektoch sa hodnotí:
· obsahová forma (zhoda témy so zadaním, výber podstatných faktov,...)
· tvorivosť a inovatívny prístup
· ovládanie problematiky, reagovanie na doplnkové otázky
· ústny prejav- prezentácia poznatkov
· formálna stránka projektu (vizuálne prvky, vypracovanie, forma)
· použité zdroje údajov (relevantnosť a počet zdrojov)
V prípade dokázaného plagiátorstva alebo nedodržania termínu projektu sa projekt hodnotí známkou nedostatočný. 

Hodnotenie známkou na základe percentuálnej úspešnosti podľa kritérií na základe dohody pedagogickej rady: 

	Známka
	Úspešnosť

	 
	OD
	DO

	1
	100,0 %
	90,0 %

	2
	89,0 %
	75,0 %

	3
	74,0 %
	50,0 %

	4
	49,0 %
	30,0 %

	5
	29,0 %
	0,0 %










7. UČEBNÉ ZDROJE

Učebnými zdrojmi pri výučbe predmetu informatika sú: učebnice, encyklopédie, odborná literatúra a internet. Prínosom pri vyučovaní je používanie interaktívnej tabule, PC, internetu a prezentácii na IKT a názorných učebných pomôcok (fyzikálne súpravy, modely, obrazy, fotografie a iné).

[bookmark: 9/_Prierezové_témy:]Doporučené učebnice:

· Kalaš, Ivan – Winczer, Michal. 2007. Tvorivá informatika - Informatika okolo nás. Bratislava: Slovenské pedagogické nakladateľstvo – Mladé letá, s. r. o., 2007. ISBN 978-80-10-00887-2
· Blaho,Andrej – Kalaš, Ivan. 2007.Tvorivá informatika – 1. zošit z programovania + CD. Bratislava: Slovenské pedagogické nakladateľstvo – Mladé letá, s. r. o., 2007. ISBN 80-10-01223-7   
· Salanci, Ľubomír.2005. Tvorivá informatika – 1. zošit o obrázkoch + CD. Bratislava: Slovenské pedagogické nakladateľstvo – Mladé letá, s. r. o., 2007. ISBN 80-10-00649-1
· Blaho, Andrej – Salanci, Ľubomír. 2007. Tvorivá informatika – 1. zošit o práci s textom + CD. Bratislava: Slovenské pedagogické nakladateľstvo – Mladé letá, s. r. o., 2007. ISBN 978-80-10-00888-9
· Kalaš, Ivan – Bezáková, Daniela. 2009. Tvorivá informatika – 1. zošit o číslach a tabuľkách + CD. Slovenské pedagogické nakladateľstvo – Mladé letá, s. r. o., 2009. ISBN 978-80-10-01718-8
· Varga, Mário – Hrušecká, Andrea.2006. Tvorivá informatika – 1. zošit s internetom. Slovenské pedagogické nakladateľstvo – Mladé letá, s. r. o., 2009. ISBN 80-10-00648-3
· Varga, Mário – Hrušecká, Andrea.2011. Tvorivá informatika – 2. zošit s internetom. Slovenské pedagogické nakladateľstvo – Mladé letá, s. r. o., 2011. ISBN 978-80-10-01630-3


Doporučené webové adresy:
1. http://www.edi.fmph.uniba.sk/
2. https://hoax.sk/
3. https://di.ics.upjs.sk/palmaj/
4. http://imagine.input.sk/cz/
5. http://www.pf.jcu.cz/imagine/materialy.php
6. http://www.smnd.sk/main/vyucovanie/informatika
7. http://www.zshutnsnv.edu.sk/elektronicke_ucebnice.html
8. https://www.zborovna.sk/naj.php?vlib_subject_id=r17&vlib_grade_id=&full=1&action=listing_najlepsie
9. http://www.pf.jcu.cz/imagine/materialy.php
10. https://zsbervv.edupage.org/text/?text=teachers/228636&subpage=10
11. https://www.zodpovedne.sk/index.php/sk/
12. http://sheeplive.eu/?r=ovce
13. https://scratch.mit.edu/projects/editor/?tip_bar=home 

